Die wêreld in foto’s – 19 Desember 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Beelde deur die Chinese kunstenaar Xu Hongfei word tydens ’n opelug-uitstalling in Thessaloniki, Griekeland, ten toon gestel. (Foto: Dimitris Tosidis, Xinhua) Alexis Tsipras, die Griekse eerste minister, spreek wetgewers toe tydens ŉ parlementêre sitting in Athene, Griekeland. Griekse regters het Dinsdag die 2019-staatsbegroting aangepas. Daar word verwag dat die land ’n ekonomiese groei van 2,5% in die nuwe jaar sal toon vergeleke met 2018 se 2,1 %. (Foto: Marios Lolos, Xinhua) ’n Ysige dag Woensdag in die dorp Soshartyan, 115 km noordoos van Boedapest in Hongarye. (Foto: Peter Komka, AP) ŉ Vrugtevlermuis hang Woensdag aan ŉ boom in die Masoala-dieretuin in Zurich, Switserland. (Foto: Walter Bieri, AP) Giuseppe Conte, die Italiaanse eerste minister, Woensdag tydens ŉ regstreekse televisie-uitsending toe hy die Italiaanse senaat rakende die begrotingswet in Rome toegespreek het. Die Europese Kommissie het ŉ ooreenkoms met Italië bereik om regstappe oor die land se begrotingsplanne te vermy. (Foto: Gregorio Borgia, AP)